b'\n_START_ARTICLE_\nSanterizem\n_START_PARAGRAPH_\nSanterizem ali Regla de Osha-If\xc3\xa1 je sklop verskih sistemov, ki zdru\xc5\xbeuje katoli\xc5\xa1ka prepri\xc4\x8danja s tradicionalno jorubsko kulturo. Gre torej za versko prepri\xc4\x8danje, ki izhaja iz sinkretizma evropskih in afri\xc5\xa1kih elementov._NEWLINE_Santerizem so izvajali nekdanji \xc4\x8drni su\xc5\xbenji in njihovi potomci na Kubi, Dominikanski republiki, v Portoriku, Kolumbiji, Venezueli, Braziliji, Panami in v krajih z veliko hispansko populacijo v Zdru\xc5\xbeenih dr\xc5\xbeavah Amerike (Florida, New York, San Francisco, New Orleans, Los Angeles, Miami in San Diego)_NEWLINE_Trenutno je vera prisotna tudi v \xc5\xa0paniji, zlasti na Kanarskih otokih, zaradi tesnih odnosov s Kubo, Mehiko, Nizozemsko, Nem\xc4\x8dijo, Anglijo, Francijo in drugimi dr\xc5\xbeavami, v katerih je veliko kubanskih priseljencev. V Venezueli je najve\xc4\x8dje \xc5\xa1tevilo santerov in babalawosov v regiji Caracas, najdemo pa jih tudi v Cuman\xc3\xa1, Coro in Maracay. _NEWLINE_Santerizem je naslednik in privr\xc5\xbeenec jorubske kulture, ki je obogatil vse predpise jorubskih naukov in je zapu\xc5\xa1\xc4\x8dina su\xc5\xbenjev, ki so pri\xc5\xa1li iz Nigerije.\n_START_SECTION_\nEtimologija\n_START_PARAGRAPH_\nTermin "Santerizem" so \xc5\xa0panci uporabljali na slab\xc5\xa1alen na\xc4\x8din, za posmehovanje in nor\xc4\x8devanje navidezni in prekomerni predanosti, ki so jo privr\xc5\xbeenci izkazovali svetnikom, v \xc5\xa1kodovanju judovsko-kr\xc5\xa1\xc4\x8danskega boga Jahve. _NEWLINE_Kr\xc5\xa1\xc4\x8danski gospodarji svojim su\xc5\xbenjem niso dovolili, da bi izvajali razli\xc4\x8dna animisti\xc4\x8dna prepri\xc4\x8danja iz Zahodne Afrike. Su\xc5\xbenji so na\xc5\xa1li na\xc4\x8din, kako se izogniti tej prepovedi, in so ugotovili, da so kr\xc5\xa1\xc4\x8danski svetniki ni\xc4\x8d drugega kot manifestacije njihovih bogov. Gospodarji so menili, da so se njihovi su\xc5\xbenji spreobrnili v dobre kristjane in so molili h kr\xc5\xa1\xc4\x8danskim svetnikom, medtem ko so v resnici sledili svojim tradicionalnim prepri\xc4\x8danjem. _NEWLINE_V nekaterih dr\xc5\xbeavah ima izraz "Santerizem" \xc5\xa1e vedno negativen prizvok, zato raje uporabljajo druga imena, kot je na primer lukumi (zaradi njihovega pozdravljanja oluku mi: "moj prijatelj") ali Regla de Ocha. _NEWLINE_V nekaterih primerih je privr\xc5\xbeencem santerizma bolj v\xc5\xa1e\xc4\x8d, \xc4\x8de jih poznajo zaradi skrivnih dru\xc5\xbeb katerim pripadajo, kot so na primer: Abakw\xc3\xa1 (Kuba) in Amigos de San L\xc3\xa1zaro (Portoriko). _NEWLINE_Ta izraz se je raz\xc5\xa1iril po vsem svetu, \xc4\x8deprav tudi z drugim pomenom: santero je oseba, ki ustvarja podobe katoli\xc5\xa1kih svetnikov.\n_START_SECTION_\nZgodovina\n_START_PARAGRAPH_\nKo je Amerika bila kolonizirana in, ker Evropejci afri\xc5\xa1kim su\xc5\xbenjem niso dovolili, da bi \xc4\x8dastili svoje bogove, so ti izena\xc4\x8dili svoje bogove s kr\xc5\xa1\xc4\x8danskimi svetniki na ta na\xc4\x8din, da so lahko nadaljevali s slavljenjem svojih bo\xc5\xbeanstev, ne da bi njihovi gospodarji to opazili. Zgleda, da je santerizem, v zahodnih prepri\xc4\x8danjih, na Kubi bil opredeljen \xc5\xbee v devetnajstem stoletju. _NEWLINE_Santerizem je vera, ki izvira iz afri\xc5\xa1kega plemena Joruba. Jorubi so \xc5\xbeiveli v dana\xc5\xa1nji Nigeriji, ob reki Niger. V tistem \xc4\x8dasu so imeli mo\xc4\x8dno in kompleksno strukturo, ki je bila organizirana v zaporedju kraljestev, izmed katerih je bilo najpomembnej\xc5\xa1o Benin, ki je trajal dvanajst stoletij, vse do leta 1896. _NEWLINE_Na koncu osemnajstega stoletja in v za\xc4\x8detku devetnajstega stoletja so Jorubi izvedli vrsto vojn s svojimi sosedi pa tudi med seboj. Ti notranji spopadi in zunanji napadi so pleme pripeljali do njenega padca in zasu\xc5\xbenjevanja. Med leti 1820 in 1840 je ve\xc4\x8dina su\xc5\xbenjev, poslanih iz Benina, pripadala plemenu Joruba. Ti su\xc5\xbenji so bili odpeljani na Kubo in v Brazilijo, za delo na planta\xc5\xbeah sladkorja. Jorube so kmalu poimenovali "Lucumi", zaradi njihovega pozdrava "oluku mi", ki pomeni "moj prijatelj". _NEWLINE_\xc5\xa0panski zakoni, ki so su\xc5\xbeenjstvo dovoljevali, so posku\xc5\xa1ali ubla\xc5\xbeiti to nepravi\xc4\x8dnost tako, da so su\xc5\xbenjem podelili nekaj pravic, vsaj v teoriji.\xc2\xa0 Imeli so pravico do zasebne lastnine, poroke in osebne varnosti. Zakoni so prav tako zahtevali, da so su\xc5\xbenji, za zakonit vstop v novo dr\xc5\xbeavo, bili kr\xc5\xa1\xc4\x8deni kot katoliki. _NEWLINE_Cerkev je posku\xc5\xa1ala pokristjaniti \xc4\x8drne lucum\xc3\xad, vendar so pogoji za to bili zelo te\xc5\xbeki. Poleg\xc2\xa0 pomanjkanja duhovnikov, je nepravi\xc4\x8dnost su\xc5\xbeenjstva Lucumiju ote\xc5\xbeila, da bi sprejel to, kar se mu je vsiljevalo. Poleg motivov evangelizacije, so mo\xc5\xa1ki, ki so \xc5\xa1irili kr\xc5\xa1\xc4\x8dansko vero, pripadali isti rasi in velikokrat tudi istim dru\xc5\xbebenim krogom kot su\xc5\xbenji. Posledica tega je bila, da so mnogi na videz sprejeli katolicizem, medtem ko so znotraj dru\xc5\xbebe ohranili svojo staro religijo oziroma svoje prepri\xc4\x8danje. _NEWLINE_Z zmago komunisti\xc4\x8dne revolucije na Kubi leta 1959, se je ve\xc4\x8d kot milijon Kubancev izselilo v druge dr\xc5\xbeave (predvsem v mesta Miami, New York in Los Angeles). Med njimi so bili tudi santerosi, ki so v novem okolju \xc5\xa1irili Santerizem. _NEWLINE_V prizadevanju, da bi skrili afri\xc5\xa1ko vero in prakticiranje magije, so Lucumiji (santerosi) izena\xc4\x8dili\xc2\xa0 svoja afri\xc5\xa1ka bo\xc5\xbeanstva (orishas) s katoli\xc5\xa1kimi svetniki, kar je privedlo do verskega sinkretizma, ki je danes znan kot Santerizem. _NEWLINE_Santerizem \xc4\x8dasti osrednjo silo, imenovano Olodumare. Od njega prihaja vse kar obstaja, in k njemu se tudi vse vrne. Olodumare se v svetu izra\xc5\xbea preko Ashe, ki je kri kozmi\xc4\x8dnega \xc5\xbeivljenja, mogo\xc4\x8dnost Olodumarovega \xc5\xbeivljenja, mo\xc4\x8di in pravi\xc4\x8dnosti. Ashe je absolutna osnova resni\xc4\x8dnosti. _NEWLINE_Verjamejo, da je \xc5\xbeivljenje vsakega \xc4\x8dloveka dolo\xc4\x8deno \xc5\xbee pred rojstvom v Ile-Olofi (Bo\xc5\xbeja hi\xc5\xa1a v nebesih). Tisti, ki se tega ne bodo dr\xc5\xbeali, jih bodo orishas kaznovali in bodo prisiljeni\xc2\xa0 v reinkarnacijo, dokler ne izpolnijo kazni, ki jim je bila dana.\n_START_SECTION_\nPripadati Santerizmu\n_START_PARAGRAPH_\nDa bi lahko preu\xc4\x8devali in izvajali to vero, je potrebno prestati vrsto obredov v dolo\xc4\x8denem vrstnem redu, katerega je potrebno spo\xc5\xa1tovati, in mora biti izveden s strani tistih, ki so te obrede \xc5\xbee prestali. _NEWLINE_Eden od najpomembnej\xc5\xa1ih \xc2\xa0obredov je Kari Osha ali \xc2\xbbNarediti se svetnika\xc2\xab\xc2\xa0(Hacerse santo). Govori se, da ko je oseba prestala ta obred lahko popolnoma za\xc4\x8dne s prakticiranjem santerizma. \xc4\x8ce mu njegov angel varuh tega ne prepove, lahko vero \xc5\xa1iri naprej tudi z iniciacijo ve\xc4\x8d oseb. \xc2\xa0_NEWLINE_Da bi postal svetnik (Hacerse santo), je potrebno vkovati oziroma \xc2\xbbnaseliti\xc2\xab\xc2\xa0angela varuha v svojo glavo. To pomeni, da orisha komunicira s teboj 24 ur na dan in je odgovornost, ki jo je potrebno prevzeti s popolno zavezanostjo. _NEWLINE_\xc4\x8ce \xc5\xbeelite postati svetnik, je potrebno v naprej dolo\xc4\x8diti svojega angela varuha ali orisho, saj se obredi razlikujejo glede na to katerega boste izbrali._NEWLINE_Potrebno je izbrati botra (babalosha) ali botro (iyalosha), saj se simboli\xc4\x8dno rodi iz njih, in sta tista s katerim bosta skupaj z oyugbuno vodila versko pot iniciacije. \xc2\xa0_NEWLINE_Obred kari oshe traja sedem dni. V teh sedmih dnevih se oseba ponovno rodi, prejme svojega svetnika oziroma bo\xc5\xbeanstvo (orisha), dobi ime svetnika (ime, ki identificira santera znotraj vere). Ta obred vodi Ob\xc3\xa1 En\xc3\xad Oriat\xc3\xa9, ki je svetnik z bogatim znanjem in izku\xc5\xa1njami, ki so ga naredile vrednega teh nazivov. Poleg botrov sodelujejo tudi drugi santeri, katerim so dane razli\xc4\x8dne naloge, ki omogo\xc4\x8dajo pravo\xc4\x8dasen razvoj obreda.\n_START_SECTION_\nPrerokbe\n_START_PARAGRAPH_\nZnotraj santerizma obstajajo razli\xc4\x8dne prerokbe, ki so namenjene usmerjanju osebe, ki je pri\xc5\xa1la na posvetovanje. _NEWLINE_V primeru babalawosa se prerokuje z ekuele ali s tako imenovano plo\xc5\xa1\xc4\x8do if\xc3\xa1 in z ikines. Santerosi uporabljajo \xc5\xa1koljke\xc2\xa0(diloggun). \xc2\xa0_NEWLINE_Babalawosi in santerosi za prerokbe uporabljajo biag\xc3\xbce oziroma kokos.'